26ο Δημοτικό Σχολείο Πάτρας Πάτρα, 02 – 10 – 2021

**ΑΝΑΚΟΙΝΩΣΗ**

Αγαπητοί γονείς και κηδεμόνες,

Όπως ενημερωθήκαμε χθες από μητέρα μαθητή του Α1΄ τμήματος του Σχολείου μας, το παιδί διαγνώστηκε θετικό στον ιό Covid–19, μετά από μοριακό τεστ στο οποίο υποβλήθηκε. Ακολουθήθηκε το σχετικό πρωτόκολλο ενεργειών του ΕΟΔΥ και του Υπουργείου Παιδείας, το οποίο προβλέπει την ενημέρωση των αρμόδιων φορέων και τη λήψη των παρακάτω μέτρων:

1. Δεν εφαρμόζεται αναστολή λειτουργίας του Α1΄ τμήματος (παρά μόνο στην περίπτωση που πολλαπλασιαστούν τα κρούσματα στο επίπεδο του 50% + 1 μαθητής/τρια του ίδιου τμήματος)
2. Όλοι οι μαθητές/μαθήτριες του Α1΄ τμήματος χαρακτηρίζονται ως στενές επαφές επιβεβαιωμένου κρούσματος και θα υποβληθούν σε rapid test την 7η ημέρα μετά την τελευταία επαφή (Τετάρτη 29–9–2021) με τον συμμαθητή τους που διαγνώστηκε θετικός. Η διενέργεια του rapid test θα πραγματοποιηθεί, δηλαδή, στις 06–10–2021 και μπορεί να γίνει σε δημόσια δομή (με επίδειξη σχετικής βεβαίωσης που θα εκδώσει το Σχολείο και θα σταλεί στα e-mails των γονέων/κηδεμόνων) ή σε ιδιωτικό διαγνωστικό κέντρο με οικονομική επιβάρυνση των γονέων/κηδεμόνων
3. Όλα οι μαθητές/μαθήτριες του Α1΄ τμήματος θα συνεχίσουν να κάνουν τa δύο αυτοδιαγνωστικά τεστ [self test] κάθε Δευτέρα και Πέμπτη, όπως γίνονταν μέχρι σήμερα
4. Για τα παιδιά που κάθονται σε όμορο θρανίο με τον συμμαθητή τους που διαγνώστηκε θετικός στον ιό, προβλέπεται η διενέργεια επιπλέον self test για κάθε ημέρα μέχρι την τελευταία του διαστήματος πιθανής μετάδοσης, δηλαδή θα γίνεται καθημερινός έλεγχος με self test από 01–10–2021 μέχρι και 05–10–2021. Στους γονείς των μαθητών αυτών θα σταλεί από το Σχολείο μας σχετικό, προσωπικό ηλεκτρονικό μήνυμα
5. Ύστερα από συνεννόηση με την Αντιδημαρχία Παιδείας του Δήμου Πατρέων, χθες το απόγευμα διενεργήθηκε απολύμανση της αίθουσας διδασκαλίας του Α1΄ τμήματος, του εργαστηρίου πληροφορικής, καθώς και των κοινόχρηστων χώρων (διάδρομοι, τουαλέτες)
6. Οι υπόλοιπες τάξεις/τμήματα δε θα έχουν καμία διαφοροποίηση στα μέτρα πρόληψης που λαμβάνουν και θα εξακολουθούν να εφαρμόζουν ό,τι έκαναν μέχρι σήμερα (δύο αυτοδιαγνωστικά τεστ [self test] κάθε Δευτέρα και Πέμπτη). Το ίδιο ισχύει και για τα αδέλφια των μαθητών του Α1΄ τμήματος που φοιτούν σε μεγαλύτερες τάξεις του Σχολείου μας.

Αγαπητοί γονείς/κηδεμόνες,

Παρακαλώ να επιδειχθεί από όλους μας η απαραίτητη ψυχραιμία, καθώς ο πανικός είναι πάντοτε ο χειρότερος σύμβουλος σε αυτές τις καταστάσεις! Δυστυχώς, ζούμε εδώ κι ενάμιση χρόνο σε συνθήκες πανδημίας και είμαστε υποχρεωμένοι να αντιμετωπίσουμε συντεταγμένα, για την ασφάλεια και την υγεία όλων μας, ανάλογα περιστατικά, τα οποία προβλέπεται να γίνουν στο άμεσο μέλλον μια διαρκής πραγματικότητα, που απαιτεί υπευθυνότητα και αλληλεγγύη. Σε κάθε περίπτωση διαβεβαιώνουμε ότι το Σχολείο μας τηρεί αυστηρότατα το σχετικό πρωτόκολλο υγιεινής κι ασφάλειας του ΕΟΔΥ...

Με φιλικούς χαιρετισμούς

Τάσος Νταγιούκλας

Δ/ντής 26ου Δημ. Σχολείου Πάτρας